कांग्रेस महासचिव राहुल गांधी ने आज हिमाचल प्रदेश के बिलासपुर में जनसभा को संबोधित करते हुए जहां युवाओं और महिलाओं से राजनीति में आने की अपील की, वहीं भ्रष्टाचार के मामले में भारतीय जनता पार्टी पर भी निशाना साधा. क़ाबिले-गौर है कि भाजपा भ्रष्टाचार के मामले में बुरी तरह से फंसी हुई है. पार्टी के एक अध्यक्ष तो भ्रष्टाचार के मामले में जेल जा चुके हैं और अब मौजूदा अध्यक्ष नितिन गडकरी पर भी भ्रष्टाचार के गंभीर आरोप हैं, जबकि पूरी पार्टी अपने नेताओं को बचाने में लगी हुई है. भाजपा के सरपरस्त राष्ट्रीय स्वयं सेवक को भी समझ नहीं आ रहा है कि वह भाजपा को कैसे बचाए. इसलिए आरएसएस नेता भी गडकरी के मामले में मुंह छुपाते फिर रहे हैं.